CELEX: 32019D0143
Language: bg
Date: 2019-01-28 00:00:00
Title: Решение (ЕС) 2019/143 на Съвета от 28 януари 2019 година за сключване, от името на Съюза, на Споразумението под формата на размяна на писма между Европейския съюз и Китайската народна република във връзка с DS492 „Европейски съюз — мерки, засягащи тарифните отстъпки за някои продукти от птиче месо“

31.1.2019   
               
               
                  BG
               
               
                  Официален вестник на Европейския съюз
               
               
                  L 27/2
               
            
         РЕШЕНИЕ (ЕС) 2019/143 НА СЪВЕТА
         от 28 януари 2019 година
         за сключване, от името на Съюза, на Споразумението под формата на размяна на писма между Европейския съюз и Китайската народна република във връзка с DS492 „Европейски съюз — мерки, засягащи тарифните отстъпки за някои продукти от птиче месо“
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, втора алинея, буква а), подточка v) от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     На 12 март 2018 г. Съветът упълномощи Комисията да започне преговори за постигане на взаимно договорено решение с Китай във връзка с процедурата на СТО за уреждане на спорове DS492 „Европейски съюз — Мерки, засягащи тарифните отстъпки за някои продукти от птиче месо“.
                  
               
                     (2)
                  
                  
                     Преговорите приключиха, като на 18 юни 2018 г. беше парафирано споразумение под формата на размяна на писма между Европейския съюз и Китай („Споразумението“).
                  
               
                     (3)
                  
                  
                     Споразумението бе подписано от името на Съюза на 30 ноември 2018 г., при условие за сключването му на по-късна дата в съответствие с Решение 2018/1252 на Съвета (2).
                  
               
                     (4)
                  
                  
                     Споразумението следва да бъде одобрено,
                  
               ПРИЕ НАСТОЯЩОТО РЕШЕНИЕ:
         
            Член 1
            Одобрява се от името на Съюза споразумението под формата на размяна на писма между Европейския съюз и Китайската народна република във връзка с DS492 „Европейски съюз — Мерки, засягащи тарифните отстъпки за някои продукти от птиче месо“.
            Текстът на споразумението е приложен към настоящото решение.
         
         
            Член 2
            Председателят на Съвета извършва от името на Съюза нотификацията, предвидена в споразумението (3).
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 28 януари 2019 година.
            
               
                  За Съвета
               
               
                  Председател
               
               P. DAEA
            
         
         
            (1)  Европейският парламент даде одобрението си на 16 януари 2019 г. (все още непубликувано в Официален вестник).
         
            (2)  Решение (EС) 2018/1252 на Съвета от 18 септември 2018 година за подписване, от името на Съюза, на Споразумението под формата на размяна на писма между Европейския съюз и Китайската народна република във връзка с DS492 „Европейски съюз — Мерки, засягащи тарифните отстъпки за някои продукти от птиче месо“ (ОВ L 237, 20.9.2018 г., стр. 2).
         
            (3)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.